text: 5-årige Karoline gik fem kilometer og blev fundet på en campingplads
  30 april 2017 kl. 10.20
  Kl. 10.30 forsvandt en femårig pige ved stranden i Vejers. Pigen er nu fundet i god behold.
  Opdateret
  Femårige Karoline er fundet i god behold. Hun havde fundet vej til Børsmose Strand Camping - cirka fem kilometer fra sit forsvindingssted. 
  Karoline er meldt savnet ved stranden i Vejers, hvor hun kl. 10.30 blev væk fra sine forældre ved nedgangen til stranden.  
  - Vi er lige nu ved at lede, men det er et stort område med mange mennesker, siger vagtchef Bjørn Pedersen til TV SYD.
  Af samme grund er det også svært for hundene at opsnuse pigen.
  Politiet overvejer lige nu, om de skal sætte en helikopter i luften.
  Pigen er 120-125 cm høj, slank og lyshåret. Hun er iført en blå vinterjakke, pink hat og sorte leggings.
  Kontakt politiet på 114, hvis du har set noget.
  5 årig, Karoline, pige savnes ved stranden i Vejers. 120-125 cm høj, slank, lyshåret, blå vinterjakke, Pink hat, sorte Leggings. #politi.dk
  
  